ตลาดหุ้นยุโรปเปิดตลาดแดนบวก นักลงทุนจับตาข้อมูลเศรษฐกิจสหรัฐ
ตลาดหุ้นยุโรปเปิดตลาดปรับตัวสูงขึ้นในวันนี้ ขณะที่นักลงทุนรอดูการเปิดเผยข้อมูลเศรษฐกิจสหรัฐที่จะมีการเปิดเผยคืนนี้ตามเวลาไทย เพื่อประเมินจังหวะเวลาที่ธนาคารกลางสหรัฐจะปรับขึ้นอัตราดอกเบี้ย
15 พ.ค. 2558

สำนักข่าวอินโฟเควสท์ รายงานว่าตลาดหุ้นยุโรปเปิดตลาดปรับตัวสูงขึ้นในวันนี้ ขณะที่นักลงทุนรอดูการเปิดเผยข้อมูลเศรษฐกิจสหรัฐที่จะมีการเปิดเผยคืนนี้ตามเวลาไทย เพื่อประเมินจังหวะเวลาที่ธนาคารกลางสหรัฐจะปรับขึ้นอัตราดอกเบี้ย
โดยดัชนี Stoxx Europe 600 บวก 0.4% แตะ 399.43 เมื่อเวลา 8.18 น.ตามเวลาลอนดอน ดัชนี CAC-40 ตลาดหุ้นฝรั่งเศสเปิดวันนี้ที่ 5,049.56 จุด เพิ่มขึ้น 20.25 จุด, +0.40% และดัชนี DAX ตลาดหุ้นเยอรมันเปิดวันนี้ที่ 11,593.20 จุด เพิ่มขึ้น 33.38 จุด, +0.29%
ส่วนหุ้นโคคา โคล่า ดีดตัว 3.6% ภายหลังจากที่บริษัทเปิดเผยว่า ปริมาณการผลิตเพิ่มขึ้นในช่วงไตรมาสแรก
สำหรับข้อมูลเศรษฐกิจสหรัฐที่จะมีการเปิดเผยคืนนี้ตามเวลาไทย ได้แก่ ดัชนีภาวะธุรกิจโดยรวม (Empire State Index) เดือนพ.ค. ความเชื่อมั่นผู้บริโภคช่วงต้นเดือนพ.ค.จากรอยเตอร์/มหาวิทยาลัยมิชิแกน การผลิตภาคอุตสาหกรรม-อัตราการใช้กำลังการผลิตเดือนเม.ย.